stanford-oval/wikipedia huggingface dataset:
עמיקו וחבריו

| --- | --- |

 סוגה:  אנימציה
 מדבבים בעברית:  מיקי קם (עמיקו), דניאל פאר (מספר), שמעון כהן, יוני חן, שרית סרי
 ארץ מקור:  מקסיקו
 מספר פרקים:  52
 הפקה
 אורך פרק:  30 דקות
 שידור
 רשת שידור:  Telesistema Mexicano 
 רשת שידור בישראל:  הטלוויזיה החינוכית
 תקופת שידור מקורית:  1982–1984
 קישורים חיצוניים
 דף התוכנית ב-IMDb
 
עמיקו וחבריו (בספרדית: Cantinflas y Sus Amigos) היא סדרת אנימציה מקסיקנית בת 52 פרקים שהופקה לטלוויזיה בין השנים 1982 -1984. הסדרה שודרה בישראל בטלוויזיה החינוכית בין השנים 1989 – 1990.
הסדרה מתמקדת בעמיקו, מקסיקני צעיר, ובהרפתקאותיו החינוכיות בזמן ובחלל.
דמותו של עמיקו התבססה על דמותו של השחקן והקומיקאי המקסיקני קנטינפלס.
הסדרה אשר נעשתה במקור על ידי חברת הפקות במקסיקו נרכשה מחדש על ידי האנה-ברברה בשנות השמונים, דובבה לאנגלית והופצה מחדש בעולם.
השם עמיקו שניתן בעברית לגיבור הסדרה נבחר כיוון שהוא מזכיר במצלול שלו את המילה "Amigo", שפירושה בספרדית "חבר" ומופיעה בשם המקורי של הסדרה. כמו כן, העתיקו בגרסה העברית את מקום מגוריו לישראל.
AMD

ערך זה עוסק ביצרנית של מעגלים משולבים. אם התכוונתם למחלת עיניים, ראו .
| --- | --- |


המטה של AMD בסנטה קלרה בשנת 2020,   ארצות הברית
 נתונים כלליים
 סוג:  חברה ציבורית, נסחרת ב-NYSE
 בורסה:  הבורסה לניירות ערך בניו יורק (31 בדצמבר 2014–AMD)  נאסד"ק (2015–AMD)  בורסת מוסקבה 
 מייסדים:  ג'רי סנדרס
 תקופת הפעילות:  1969–הווה (כ־55 שנים)
 חברות בנות:  SeaMicro  ATI טכנולוגיות  זיילינקס 
 מיקום המטה:  סנטה קלרה
 קואורדינטות:  37°23′12.016″N 121°59′55.550″W﻿ / ﻿37.38667111°N 121.99876389°W﻿ / 37.38667111; -121.99876389מיקום המטה
 משרד ראשי:  ארצות הברית סנטה קלרה, קליפורניה, ארצות הברית
 ענפי תעשייה:  תעשיית האלקטרוניקה, תעשיית המוליכים למחצה, תעשיית המחשבים 
 מוצרים עיקריים:  מעבדים, מעבדים גרפיים, ערכות שבבים ללוחות אם
 שווי שוק:  223.12 מיליארד דולר (21 בנובמבר 2024)
 הכנסות:  22.7 מיליארד דולר (2023)
 רווח תפעולי:  401,000,000 דולר אמריקאי (נכון ל־2023) 
 רווח:  0.85 מיליארד דולר (2023)
 הון עצמי:  7,497,000,000 דולר אמריקאי (נכון ל־2021) 
 מנכ"ל:  ד"ר ליסה סו
 עובדים:  25,049 (נכון לפברואר 2023)
  
 www.amd.com
 
המטה לשעבר של AMD בסאניווייל, קליפורניה, ארצות הברית (נהרס ב-2019)
Advanced Micro Devices, Inc. (בראשי תיבות: AMD) היא חברה אמריקאית רב-לאומית, יצרנית של מעגלים משולבים. בסיסה בסנטה קלרה, קליפורניה. היא היצרן השני בגודלו של יחידות עיבוד מרכזי תואמי x86, היצרנית הגדולה ביותר של יחידות עיבוד מרכזי תואם FPGA, וספק מוביל של זיכרון מסוג Flash. היא נוסדה ב-1969 על ידי קבוצה של פורשים מחברת המוליכים למחצה "Fairchild", הכוללת את ג'רי סנדרס. בעוד שבעבר ייצרה מעבדים במפעלים משלה, החל משנת 2009 מכרה את חלקי מפעליה לחברת ההשקעה הסעודית "Global Foundaries", כאשר נותרה המתכננת והמעצבת של השבבים, שאותם אחר-כך שולחת לפריסה במפעלים חיצוניים, ביניהם גם חברת השבבים הטיוואנית TSMC.
AMD ידועה במיוחד בקווי הייצור של מעבדי x86 הבאים: Ryzen, Epyc,‏ Athlon,‏ Phenom,‏ Opteron ו-Duron. רכיבים יותר כלליים שלהם ניתן למצוא במחשבי האפל הישנים ובהתקנים אלקטרוניים אחרים.
בשנת 2006 רכשה AMD את חטיבת המאיצים הגרפיים הקנדית ATI ומיתגה מחדש את מעבדיה, עובדה שהפכה את שוק המאיצים הגרפיים ושוק המעבדים השולחניים לדואופול לו היא שותפה.
AMD נסחרת בבורסת ניו יורק תחת הסימן AMD. שוויה בשוק נאמד ב־119.4 מיליארד דולר ,2022. ב-24 ביולי 2006 הודיעה החברה על רכישת חברת ATI, המייצרת שבבים וכרטיסים גרפיים תמורת 5.4 מיליארד דולר.
ב-14 בפברואר 2022, סיימה AMD את הליכי הרכש של חברת Xilinx, מייצרת השבבים מסוג FPGA ובינות מלאכותיות, ובכך הפכה ליצרנית הגדולה ביותר בתחום זה. עסקה זו נאמדה בכ-49 מיליארד דולר, ונחשבת לגדולה ביותר בתולדות עולם השבבים.
היסטוריה > ייסוד והתפתחות: 1969 - 1991

החברה החלה כיצרן של שבבים לוגיים ב-1969 ונכנסה לעסקי שבבי ה-RAM ב-1975. באותה שנה, היא הציגה "שיבוט" מהונדס אחורנית למיקרו-מעבד אינטל 8080.
בפברואר 1982, חתמה AMD חוזה עם אינטל, ובכך הפכה ליצרן מקור-שני של מעבדי 8086 ו-8088. IBM רצתה להשתמש ב-8088 של אינטל ב-IBM PC שלה, אך המדיניות של IBM באותו הזמן הייתה לדרוש שיהיו לפחות שני מקורות עבור השבבים שלה.
מאוחר יותר יצרה AMD את ה-80286, או בקיצור 286, תחת אותו הסכם, עד שאינטל ביטלה את ההסכם ב-1986. הפופולריות הגוברת של שוק תואמי ה-IBM PC איפשר לאינטל לייצר מעבדים בתנאים שלהם, במקום בתנאים של IBM.
היסטוריה > 1991 - 1995

ב-1991, AMD הוציאה לאור את ה-Am386, השיבוט שלה של מה שהיה מאוחר יותר המעבד 80386. לקח ל-AMD פחות משנה למכור מיליון יחידות. AMD המשיכה ב-1993 עם ה-Am486. שניהם נמכרו במחירים נמוכים באופן משמעותי מגרסאות האינטל של אותם מעבדים. אינטל פנתה לבית המשפט כדי לשלול מ־AMD את הזכות ליצור מעבדים אלו, אבל בסופו של דבר הפסידה במשפט. לשתי המתחרות היו הסכמי רישיון חוצים עבור פטנטים וכמה זכויות יוצרים ממש מההתחלה: כל אחד מהצדדים היה יכול להשתמש בהמצאות הטכנולוגיות של השני ללא תשלום. ה-386DX-40 היה מאוד פופולרי עם מספר רב של יצרני שיבוטים, וה־Am486 היה בשימוש נרחב על ידי יצרניות ציוד OEM, כולל קומפאק.
במהלך זמן זה, AMD ניסתה לנצל את המעבד לכיוון RISC עם מעבד משלהם שנקרא AMD 29K, וכמו כך לעבור להתקני גרפיקה, קול ו-Flash, שבהן לא כל כך הצליחה. AMD החליטה "להעביר הילוך" ולהתרכז במיקרו-מעבדים תואמי Intel ובזכרונות Flash. דבר זה העמיד אותה בתחרות ישירה עם אינטל שייצרה עבור אותו השוק בדיוק.
המעבד הראשון שהיה לחלוטין "מבית" היה ה-K5, שהופץ לקראת סוף 1995. ה-"K" בשם המעבד היה קיצור ל-"Kryptonite". הוא נועד להתחרות באופן ישיר במעבד הפנטיום של אינטל, ששוחרר ב-1993, אך מבחינת ארכיטקטורת חומרה היה לו יותר במשותף עם הפנטיום פרו שבדיוק שוחרר מאשר עם הפנטיום או ה-6x86 של Cyrix. אך היו מספר בעיות: שיטת השמות הייתה מבלבלת, כשחלק מהשבבים יוצגו על פי מהירות הליבה האמיתית שלהם, ואחרים על פי מספר PR. יתרה מזאת, ה-K5 לא היה יכול להשתוות לביצועי המספרים השלמים של ה-6x86, וגם לא לביצועי ה-FPU של הפנטיום. כל אלו, בנוסף לגודלו והעובדה שהתכנון לא איפשר סקאליזציה, חרצו את גורלו של ה-K5 לכמעט-כישלון-מוחלט בשוק. לזכותו, יאמר בכל זאת, ה-K5 לא סבל מבעיות התאימות שהיו ל-6x86, וגם לא הגיע לטמפרטורות של השבב של Cyrix.
היסטוריה > 1996 - 2000

ב-1996, AMD רכשה את חברת NexGen, ואת הזכויות לרכושם האינטלקטואלי מאחורי סדרת ה-Nx של המעבדים תואמי ה-x86 שלהם. תוך שנה, הם עבדו מחדש על המיקרו-ארכיטקטורה של ה-Nx686, ושיווקו את המוצר החדש כ-K6. התכנון המקורי של NexGen מעולם לא הגיע אל השוק. העיצוב מחדש כלל מנגנון הקלטה של משוב הוראות דינמיות, והוראות MMX. אחד הדברים החשובים במעבד, היו, ש-AMD הפכה אותו לתואם-פינים עם הפנטיום של אינטל, ובכך אפשרה לאנשים להשתמש במעבד זה בלוחות האם מסוג "Socket 7" שהיו נפוצים מאוד. כמו ה-Nx686 וה-Nx586 שקדם לו, ה-K6 תרגם את סט הוראות ה-x86 תואם הפנטיום למיקרו הוראות כמו-RISC. בשנה שלאחר מכן, AMD הוציאה לאור את ה-K6-2, שהוסיף סט של הוראות נקודה-צפה עבור מולטימדיה שנקרא 3DNow!‎, כמו גם תקן תושבת חדשה שנקראה "Super Socket 7", ששניהם ביחד נתנו ביצועים מוגברים.
בינואר 1999, במחזור האחרון של סדרת ה-K6-x, מעבד ה-450 מה"צ K6-III היה בתחרות רצינית עם קו הייצור של שבבי אינטל החזק ביותר. שבב זה היה בעצם ה-K6-2 עם זיכרון מטמון ברמה 2 בגודל 256 קילו-בתים שהיה משולב בתוך ליבת המעבד, ועם יחידת צפי ענפים טובה יותר. אף על פי שהוא תאם (באופן כללי) לפנטיום II/III בפעולות על מספרים שלמים, ה-FPU היה מתוכן בעיצוב שלא היה יכול להתחרות עם ארכיטקטורת ה-FPU המתקדמת של אינטל. אף על פי שה-3DNow!‎ יכול היה, בתאוריה, לפצות על חולשה זו, מעט מפתחי משחקים השתמשו בו, כאשר היוצא מן הכלל הראוי ביותר לציון הוא המשחק Quake 2, של חברת id Software.
במהלך חייו, מעבד ה-K6 הגיע קרוב, אך מעולם לא השתווה לעוצמתם המלאה של המעבדים מבית אינטל. יתרה מכך, לוחות האם שעבדו עם ה-K6 היו באיכות משתנה, ול-AMD היו בעיות בייצור שהשפיעו על כמה משלוחים. AMD הרוויחה מוניטין של חברה שמייצרת "תואם x86" שהוא איטי יותר ופחות אמין, אף על פי שהפרש הביצועים היה קטן מאוד, ולוחות האם תואמי ה-K6 הטובים ביותר היו אמינים מאוד. דבר זה גרם ל-AMD להגיע למצב שהם נאלצו למכור את מעבדי ה-K6 שלהם בהנחה משמעותית מול מעבדי האינטל המבוססים על ליבת ה-P6, הפנטיום II והפנטיום III. אינטל הגיבה למחירים הנמוכים של AMD עם גרסת ה-"Celeron" של מעבדי הפנטיום שלהם שהיו זולים יותר ואיטיים יותר בניסיון שהצליח חלקית ללכוד נתח שוק.
באוגוסט 1999, AMD הוציאה לאור את מעבד ה-K7, או בשם המסחרי Athlon. האתלון הכיל מיקרו-ארכיטקטורה מתקדמת שכוונה לעבר ביצועים כלליים טובים. תזמון ההוצאה לאור של מעבד זה שם את AMD ביתרון כיוון שביצועיו היו חזקים יותר לעומת מעבדי אינטל ששווקו באותו זמן, המבוססים על ליבת ה-P6 (שהגיע לשיאו במעבד העיקרי של הפנטיום III). ליבת ה-P6 של אינטל הייתה לקראת סוף מחזור-החיים שלה, כשהאתלון היה רק בהתחלה שלו. באופן אובייקטיבי, לאתלון היה מבנה ביצועים טוב יותר עבור כל "פעימת שעון" מאשר המעבדים מבוססי ה-P6 של אינטל, וגם פעל בתדרים גבוהים יותר. AMD הכריזה על האתלון במהירות 1 גה"צ בתחילת מרץ 2000, והתחילה לספק אותם באותו החודש. אינטל גם הכריזה על פנטיום במהירות 1 גה"צ מספר ימים לאחר מכן, אך לא החלה לספק אותם בכמות משמעותית עד לחודש יוני באותה השנה.
היסטוריה > 2001 - 2006

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
AMD גם עבדה קשה כדי להגדיל את האמינות והביצועים של לוחות האם עבור האתלון. הם גם שיפרו את התוואי והצפי של תהליך הייצור שלהם. AMD הוציאה לאור גם את הקו השני של מעבדי ליבת האתלון שנקראו Duron והיו גרסה איטית יותר וזולה יותר של המעבד שנועדה להתחרות במעבדי Celeron שאינטל עדיין שיווקה, והיוותה מעין "בידוד" עבור האתלון, נגד המוניטין הקודם של AMD שייצרו רק "תואמי אינטל" איטיים וזולים יותר. הצירוף של ההצלחות הטכניות והשיווקיות האלה תרם רבות לשיפור המוניטין של AMD, וחיזק את שמם כיצרני מעבדים עם ביצועים גבוהים שאספקתם אמינה ושפעולתם אמינה גם כן. AMD המשיכה למכור במחירים הנמוכים ממחיריה של אינטל, מה שעזר לה להגיע לנתח שוק של 20%.
בשנת 2001, אינטל הוציאה לאור את ארכיטקטורת הפנטיום 4 (ששם הקוד שלה היה "Willamette") שהייתה שונה באופן מהותי מבחינת המיקרו-ארכיטקטורה מליבות האתלון וה-P6. אף על פי שהליבה החדשה הגיעה לקצב שעון גבוה יותר, הביצועים עבור כל מחזור-שעון היו הרבה יותר איטיים משל האתלון, ואפילו משל ה-P6 של אינטל עצמה. דבר זה גרם לחלק מהאנשים להאמין שלפנטיום 4 יש ביצועים טובים יותר בגלל קצב השעון שלו, למרות הביצועים בבדיקות הבנצ'מרקים.
AMD הגיבה עם ליבת ה-K7 החדשה (ששם הקוד שלה היה "Palomino") והיו לה מנגנוני קדם-אחזור טובים יותר, SSE (סט הוראות נקודה-צפה שהופיעו לראשונה בפנטיום III), וזיכרון מטמון L2 על השבב. AMD מיתגה אותם מחדש בהתבססה על מספרי דגם שיחזו בערך את ביצועי קצב השעון של האתלונים החדשים האלה נגד הגרסאות הקודמות של האתלון. האפקט היה שמספרי המודל היו דומים יותר לקצבי השעון המעשיים של הפנטיום 4. עבור מעבדי AMD בהינתן מספר דגם מסוים, הפנטיום 4 שתואם במהירות שעון הראה בערך את אותם הביצועים ברוב הבנצ'מרקים.
אינטל הגיבה ל-AMD והאתלון שלהם על ידי הקפצת קצב השעון של הפנטיום 4 באופן אגרסיבי בתחילת מחזור החיים שלו, בדיוק שהאתלון התקרב לסוף מחזור החיים שלו, ולכן הגיעה לזמן קצר שבו הפנטיום 4 שלט בביצועים. AMD הגיבה עם האתלון XP (שנקרא "Thoroughbred"), שהיה גרסה של 130 ננומטר של ה-Palomino. מאוחר יותר AMD הציגה את ליבת ה-"Barton" שהגדילה את מטמון ה-L2 ל-512 קילו-בתים.
בשנת 2006 רכשה AMD את ATI עבור סכום של 5.6 מיליארד דולרים שפוצל ל-2 מיליארד דולר שמומנו בהלוואה, ו-56 מיליון מניות של 179 דולרים. AMD המשיכה להוציא לאור כרטיסי מסך עצמאיים לצד שילוב יכולת העיבוד הגרפית במעבדים בתוצרתה במקביל למהלך דומה של חברת אינטל, בסדרת מעבדי ה-Core I.
היסטוריה > 2006 - 2010

עם רכישת AMD ,ATI קיבלה גישה לטכנולוגיות המאיצים הגרפיים שהיו ברשות החברה הקנדית, שכן באו לידי ביטוי תחת כרטיס אימתני (בשעתו) הנקרא ATI Rage. שבב זה היה מבוסס על 64 מאך, אך למרות זאת הציג תכונות המדמות רנדור בתלת־ממד. משפחת המוצרים הזו היוותה תחרות ישירה לקו המוצרים של חברת 3dfx שפעלה, בזמנו, בביצה המקומית ובשבב ה-Voodoo הידוע לשמצה שלה. חלק מן המוצרים, כמו Rage Pro – היווה אידורציה של ATI למאיץ ה-Voodoo המסוגל לרנדר אובייקטים ב-2D וב-3D באופן סימולטני, בעוד שמוצרים אחרים, כמו משפחת ה-Radeon, הופנו באופן ייעודי לשוק המחשבים הניידים והקונסולות. כחלק מתיאום העסקה, מנכ"ל ATI בדימוס דייב אורטון מונה לסגן נשיא לעסקים חזותיים ומדיה ב-AMD עד להתפטרותו בשנת 2007. ההנהלה הבכירה אורגנה מחדש עם סגן נשיא בכיר ומנהל כללי, וסגן נשיא בכיר ומנהל כללי של קבוצת מוצרי האלקטרוניקה, שניהם היו מדווחים למנכ"ל AMD וכפופים למרותו. באוקטובר 2008 החליטה AMD להתפצל בעזרת חברת השקעות מאבו דאבי. AMD תמשיך להתרכז בתכנון השבבים השונים וחברה חדשה הקרויה Global Foundries תתמקד בייצורם. ב-30 באוגוסט 2010, נשיא החברה ג'ון טריקולה הודיע כי AMD תזנח את שמה של ATI מכלל המוצרים ובמקומה תציב את שם הליין הפופולרי שלה בשעתו, Radeon. עובדה זו הובילה לגימור מוצרים מליין בשם "HD Series" - כרטיסים הממותגים תחת מספור של אלפיות (HD4XXX\HD5XXX).
היסטוריה > 2010 - 2016

באוקטובר 2011 AMD השיקה את משפחת מעבדי ה-AMD FX, תחת שם הקוד "בולדוזר", בליטוגרפיה של 32 ננומטר. לראשונה בעולם הוצג מעבד עם 8 ליבות למחשבים ביתיים. הטכנולוגיה כוללת תכונה המכונה Turbo Core, המאפשרת להאיץ ליבה אחת על חשבון ליבות אחרות. בנובמבר 2011 החברה החלה למתג זיכרונות RAM תחת שמה.
בשנת 2013 פתחה AMD מרכז פיתוח בהרצליה. הסניף מעסיק כ-70 עובדים, כשרובם הם מיוצאי פריסקייל סמיקונדקטור שפוטרו מהאחרונה באותה שנה.
היסטוריה > 2017 ואילך

ב-2017 הוציאה החברה סדרת מעבדי 14 ננומטר חדשה בשם Ryzen המבוססת על ארכיטקטורת Zen שפותחה על ידי צוות בהובלתו של ג'ים קלר.
באפריל 2018 החברה הוציאה לאור את הדור השני למעבדי Ryzen המבוססת על ארכיטקטורת Zen+ בליתוגרפיה של 12 ננומטר.
בשנת 2019, יצא לאור הדור השלישי למעבדי Ryzen המבוססת על ארכיטקטורת Zen 2 בליתוגרפיית ייצור של 7 ננומטר; סדרת המעבדים זכתה להצלחה רבה, העלתה את רף הרווחים החודשי של החברה ואף את מחיר מנייתה פי כמה מונים בשנית.
באוקטובר 2020 הודיעה AMD על רכישת חברת פיתוח השבבים זיילינקס תמורת 35 מיליארד דולר.
בנובמבר 2020 AMD הוציאה לאור את הדור הרביעי של מעבדי Ryzen, המבוססים על ארכיטקטורת Zen 3 עדיין בליתוגרפיית ייצור של 7 ננומטר אך עם שיפורים משמעותיים ל-IPC (מספר הוראות למחזור שעון). המעבדים שברו שיאים בביצועים לתהליכון יחיד במבחן הביצועים של PassMark.
ב 14 בפברואר 2022 השלימה AMD את הרכישה של חברת ה-FPGA XILINX (שהוכרזה לראשונה ב 27 באוקטובר 2020). המהלך היה תגובה לרכישה של חברת ה FPGA ALTERA על ידי אינטל.
בין דצמבר 2021 לאוקטובר 2022 שווי החברה פחת בכ-41 אחוזים.
AMD64

AMD פיתחה את ארכיטקטורת 64 ביט - AMD64 "Hammer" (הידועה גם כ-K8), המבוססת על ה-AMD Opteron. בעודם שומרים על התמיכה בסט ההוראות המסורתי של ה-x86, תמיכת ה-64 ביט של ה-Hammer היא טבעית. זהו פיתוח של AMD, ואינו תואם את ארכיטקטורת ה-IA-64 שבה משתמשים מעבדי ה-Itanium של אינטל (מאז הכריזה אינטל על סט פקודות חדש במעבדיה שמבוסס ותואם ל-AMD64. טכנולוגיה זו נקראת EM64T). שימוש והרחבת הקיים (ארכיטקטורת ה-x86) איפשרה חדירה מסיבית של מעבדי 64 ביט לשוק, תוך תמיכה לאחור בתוכנות הדור הקודם.
AMD הוציאה לאור את מעבד ה-AMD64 הראשון שלה (K8), ה-Opteron, במרץ 2003. ה-Opteron מיועד עבור תחנות עבודה ושרתים, כולל אלו המכילים יותר ממעבד אחד. למרות זאת, חברת Cray הכריזה על שימוש במעבדי ב-Opteron כבסיס למחשב-על שנקרא "סופה אדומה". לאחר מכן AMD הוציאה לאור את ה-Athlon 64 וה-Athlon 64 FX בספטמבר 2003 בהתבסס על אותה ארכיטקטורת ליבה, שרוב הבנצ'מרקים הראו כשווה או טובה יותר מהפנטיום 4. בעבר הפנטיום 4 הפגין ביצועים טובים מהאתלון 64, ושמר על יתרון הביצועים שלו באפליקציות עיבוד מדיה זורמת. החל מנובמבר 2004, נוספו ה-2800+, 3000+, 3200+, 3400+, 3700+, 3800+, 4000+, 5000+, 5200+, 5600+ וה6000+ לאתלון 64.
לאתלון 64 ולאתלון FX (לכל הגרסאות) יצאה גרסת ה-X2 בעלת ליבה כפולה שנועדה להתמודד מול הפנטיום D (שהיה כפול ליבה). AMD תמחרה אותם בצורה אגרסיבית אחרי ההוצאה לאור של סדרת Core 2 Dual של אינטל, כדי לפצות על ביצועים נמוכים בהשוואה לסדרה המתחרה של אינטל.
ה-AMD Athlon FX וה-Opteron משתמשים בשיטת מספור שונה. ה-Opteron כולל שלוש סדרות - 100, 200 ו-800, כשכל אחת מהן נועדה לסוגים שונים של שרתים ותחנות עבודה. סדרת ה-100 נועדה לתחנות עבודה ולתצורת מעבד-בודד. סדרת ה-200 נועדה לתחנות עבודה או שרתים, ולא עברה הסמכה לשימוש ביותר מ-2 מעבדים באותה מערכת. סדרת ה-800 של ה-Opteron אפשרית לשימוש בשרתים עם 4 או 8 מעבדים, שהם העוגן למחשבים החזקים ביותר שנבנו עם ה-Opteron באותה התקופה. האתלון FX משתמש במספרים שעולים למעלה, החל מ-51. ליבת ה-Hammer מאוד דומה לליבות שבמעבדי ה-Athlon XP במיקרו-ארכיטקטורה שלה, אך כוללת ארבעה הבדלים עיקריים:
הכללת סט ההוראות AMD64;
בקר זיכרון DDR מוכלל;
ערוץ תקשורת הנקודה-לנקודה HyperTransport
תמיכה ב-NX, או ביט ה"אי-ביצוע", שנועד להוות חוצץ ברמת החומרה כנגד וירוסים וניצול של באגים אחרים בתוכנה.
כל אלו שיפרו גם את הביצועים וגם את היכולות של ה-Hammer מול ה-Athlon K7.
הערות שוליים

↑  סוכנויות הידיעות, AMD רוכשת את ATI תמורת 5.4 מיליארד דולר, באתר ynet, 24 ביולי 2006
↑  Dylan Martin, AMD Completes $49B Xilinx Acquisition, Largest Chip Deal In History, CRN, ‏2022-02-14 (באנגלית)
↑  גלי פיאלקוב, AMD הסכימה לרכוש את זיילינקס ב-35 מיליארד דולר, "אנשים ומחשבים", 28 באוקטובר 2020
↑  Dr Ian Cutress, AMD Ryzen 5000 and Zen 3 on Nov 5th: +19% IPC, Claims Best Gaming CPU, www.anandtech.com
↑  PassMark CPU Benchmarks - Single Thread Performance, www.cpubenchmark.net (באנגלית)
↑  Drew Prairie & Laura Graves, AMD Completes Acquisition of Xilinx, AMD, ‏14.2.2022
↑  Jika.io, שווי שוק AMD, באתר Jika, ‏2022
| --- | --- |
בקרת זהויות :  NLI: 987007443012205171  PLWABN: 9812358947005606  BIBSYS: 90233702  GND: 5036308-6  ISNI: 0000 0001 2322 4566  LCCN: n87802759  SUDOC: 240447867  VIAF: 128547700   WorldCat (עם VIAF): 128547700 
מעבד אתלון עם ליבה כפולה מורכב על לוח אם של ASUS
טלי בן עובדיה

| --- | --- |
אין תמונה חופשית
 לידה:  2 בפברואר 1962 (בת 62) 
 מדינה:  ישראל ישראל
 השכלה:  אוניברסיטת תל אביב 
 תקופת הפעילות:  מ-שנות ה-80
 עיסוק:  עיתונאית
 מעסיק:  ערוץ עשר, חדשות, תאגיד השידור הישראלי 
 קישורים חיצוניים
 פייסבוק:  707038076098591
 טוויטר:  talibo8
 
טלי בן עובדיה (נולדה ב-2 בפברואר 1962) היא עיתונאית ויוצרת סרטי תעודה ישראלית. המשמשת כמנכ"לית הזמנית של חדשות 13. שימשה בעבר כמנהלת פיתוח התוכן בחדשות 10, עורכת ראשית של התוכנית "שישי", עורכת ראשית של התוכנית "זמן אמת" בכאן – תאגיד השידור הישראלי והעורכת הראשית של מיזם הטלוויזיה "רלוונט".
ביוגרפיה

בן עובדיה היא אחת משלוש בנותיהם של יצחק, ממייסדי קול ישראל בערבית, וזהבה בן עובדיה, יועצת בקישור בין אזרחים ערבים מירושלים ומשטחי יהודה ושומרון, לבין רשויות הממשל הצבאי.
אמה זהבה נרצחה במשרדה, בידי מחבל מתנועת הפתח ממשוחררי עסקת ג'יבריל, ב-1986. המחבל שוחרר מאוחר יותר בעסקת שליט.
בן עובדיה למדה היסטוריה באוניברסיטת תל אביב.
את הקריירה העיתונאית שלה החלה כראש דסק חדשות בשלהי שנות השמונים בעיתון "חדשות". ב-1993, עם סגירת העיתון, הייתה חברה בצוות ההקמה של "חברת החדשות", שימשה העורכת של "מהדורת החדשות המרכזית של חדשות 2" והעורכת של התוכנית "משעל חם" בהנחיית ניסים משעל עד 1999. בשנת 2000 הייתה בצוות ההקמה של אתר האינטרנט "ynet" ושימשה ראש מערכת החדשות באתר, אך עזבה לאחר סבב פיטורים בעקבות התפוצצת בועת הדוט-קום והמשבר הכלכלי.
ב-2002 עברה לערוץ 10 והייתה בצוות ההקמה של "חדשות 10". שימשה עורכת בתוכנית "זה הזמן" בהנחיית עמנואל רוזן. סיימה את תפקידה ב-2005, וחזרה לחדשות 10 ב-2008, לאחר שמונתה לסמנכ"ל החדשות והעורכת הראשית של "המהדורה המרכזית". יצרה את הסרט הביוגרפי על יהודה פוליקר "דברים שרציתי לומר" ששודר ב"ערוץ 10". היא סיימה את תפקידה במרץ 2010.
עמדה בראש מחלקת הדוקו של חברת "קסטינה תקשורת", שימשה העורכת הראשית בסרט התעודה שיצר עמנואל רוזן "מתים מעייפות" על מערכת הבריאות הישראלית, יצרה את הסרט "חיים בשאלה" על הליך יציאה בשאלה, יצרה את הסרט התיעודי "יחסינו לאן?" על הרשת החברתית פייסבוק, ואת הסרט "זה לא צודק" על עסקאות טיעון בבתי משפט בישראל. הסרטים שודרו במסגרת שידורי קשת בערוץ 2.
בסוף 2012 מונתה לסמנכ"לית התוכן ועורכת אתר האינטרנט "וואלה", תפקיד ממנו התפטרה לאחר חודשים ספורים, עקב התערבותו התכופה של המנכ"ל אילן ישועה בתוכן החדשות. ב-2013 מונתה למנהלת פיתוח התוכן ב"חדשות 10" ועורכת ראשית של התוכנית "שישי", לצד טלי מורנו ואלון בן דוד.
במאי 2017 הצטרפה לכאן – תאגיד השידור הישראלי ומשמשת עורכת תוכנית התחקירים "זמן אמת" מיומה הראשון של התוכנית.
בינואר 2021 הודיעה בן עובדיה על סיום עבודתה כעורכת "זמן אמת". עם הקמת ערוץ רלוונט בנובמבר 2023, הצטרפה אליו כעורכת ראשית, תפקיד אותו עזבה לאחר שמונה חודשים.
ביוני 2024 קראה להתפטרותו של הרמטכ"ל, הרצי הלוי, בנימוק שכשל בהשגת מטרותיה של מלחמת חרבות ברזל ואינו מתאים להמשך הובלתה.
בנובמבר 2024 אישר דירקטוריון חדשות 13 את מינויה למנכ"לית חדשות 13 באופן זמני.
מתגוררת בתל אביב.
הערות שוליים

↑  אילן בכר, סוחרים ערביים: רק משוגע רצח את זהבה "היועצת לעת צרה", מעריב, 14 באפריל 1986
↑  יאיר פירל, עיוור עמד בראש חוליית החבלה המזרח־ ירושלמית, חדשות, 6 במאי 1986
מאסר עולם לרוצחי זהבה בן עובדיה בי־ם, מעריב, 15 בספטמבר 1986
↑  טלי בן־עובדיה, הסוף הידוע מראש, באתר ynet, 4 ביולי 2016
↑  אירועי תקשורת, באתר העין השביעית, 1 בספטמבר 1999
↑  אלעד בנבג'י, נופלים ברשת, באתר העין השביעית, 1 במרץ 2000
↑  יובל דרור, Ynet מתחיל סבב פיטורים ראשון; יפטר כ-40% מעובדיו, באתר הארץ, 20 במרץ 2001
↑  יעל גאוני, ‏טלי בן עובדיה פורשת מחדשות ערוץ 10, באתר גלובס, 21 ביוני 2005
↑  רועי בית-לוי, ‏טלי בן-עובדיה: עורכת המהדורה המרכזית בחדשות 10 לא רוצה תירוצים אלא תוצאות - סקופ שאין למתחרים, באתר גלובס, 29 במאי 2009
↑  אסף בן קרת, עכבר העיר, דברים שרציתי לומר: יהודה פוליקר נחשף בדיוק במידה הנכונה, באתר הארץ, 29 במרץ 2010
↑  לי-אור אברבך, ‏עורכת מהדורת חדשות 10 טלי בן-עובדיה הודחה מתפקידה, באתר גלובס, 8 במרץ 2010
↑  אמילי גרינצווייג‏, טלי בן-עובדיה עוזבת את קסטינה תקשורת, באתר וואלה, 15 ביוני 2011
↑  ניב שטנדל, עכבר העיר אונליין, מתים מעייפות: עמנואל רוזן יציל את הרופאים?, באתר הארץ, 4 במרץ 2011
↑  ניב שטנדל, עכבר העיר, "יחסינו לאן?" - לא שווה יותר מסטטוס בפייסבוק, באתר הארץ, 15 באפריל 2011
↑  אורי ערן, עכבר העיר, "זה לא צדק": בין הדוקומנטרי לטלנובלה, עורך הדין אשם, באתר הארץ, 6 באוקטובר 2011
↑  לי-אור אברבך, ‏טלי בן-עובדיה תהיה עורכת וואלה וסמנכ"לית התוכן, באתר גלובס, 28 בנובמבר 2012
נתי טוקר, טלי בן עובדיה מונתה לסמנכ"לית תוכן ועורכת ראשית של וואלה!, באתר TheMarker‏, 28 בנובמבר 2012
↑  רועי גולדנברג, ‏טלי בן עובדיה עוזבת, ינון מגל מונה לעורך וואלה במקומה, באתר גלובס, 7 בפברואר 2013
↑  תומר גנון, העדות של טלי בן עובדיה: "אמרתי לאילן שהוא כמו אנס מתנצל", באתר כלכליסט, 5 בדצמבר 2019; חן מענית, ‏"קיבלתי הוראות ממשפחת נתניהו לעריכה מלאה של 'וואלה' מ-א' עד ת'", באתר גלובס, 5 באפריל 2021
↑   נתי טוקר, טלי בן עובדיה תמונה למנהלת הפיתוח ועורכת "שישי" של חדשות 10, באתר TheMarker‏, 14 בפברואר 2013
↑  יונתן כיתאין, ‏אנו מנסים לשקף את המגוון ולא רק את הארד-קור מדינת ת"א, באתר גלובס, 20 במאי 2017
↑   ציוץ של רן בוקר ברשת החברתית אקס (טוויטר), 17 בינואר 2021
↑  ציוץ של טלי בן עובדיה, 6 ביוני 2024
↑  רן בוקר, חוזרת לחדשות ל-13: טלי בן עובדיה מונתה למנכ"לית הזמנית , באתר ynet, 22 בנובמבר 2024
זונא סול (ריו דה ז'ניירו)

| --- | --- |

קופקבנה
 מידע
 עיר:  ריו דה ז'ניירו 
 קואורדינטות:  22°58′27″S 43°11′58″W﻿ / ﻿22.9742°S 43.1994°W﻿ / -22.9742; -43.1994
  המיקום של אזור זונא סול בריו דה ז'ניירו
 
זונא סול (בפורטוגזית: Zona Sul) הוא אזור גאוגרפי בעיר ריו דה ז'ניירו שבברזיל. אזור זה כולל את השכונות קופקבנה, איפנמה, ולבלון, וכולל גם שלושה חופים נודעים. אזור זונא סול כולל את השכונות איפנמה, בוטפוגו, קטטה, קופקבנה, לגואה, פלמנגו, גאווה, גלוריה, הומאיטה, ג'ארדים בוטניקו, לרנג'ייראס, למו, אורקה, וידיגאל, קוסמה ולהו, סאו קונרדו, רוסינה ולבלון.
מיקום האזור הדרומי בעיריית ריו דה ז'ניירו.
שכונות של אזור דרום.
אזור זונא סול הוא האזור המתויר ביותר של ריו דה ז'ניירו בו נמצאים מרבית האטרקציות התיירות של העיר, רוב החופים ובתי המלון של העיר, וכמו כן נמצאים בן גם לגונת רודריגו דה פרייטס, חלק גדול מהפארק הלאומי טיז'וקה, הר הסוכר והרכבל הפופולרי שעולה אליו, גבעת קורקובדו אשר בפסגתו ניצב פסל ישו הגואל, ועוד פלאי טבע ואטרקציות תיירותיות רבות. זהו האזור האמיד ביותר בעיר, ומבקרים בו תיירים רבים לאורך כל השנה.
לפי מפקד האוכלוסין של 2010 נכון לאותה השנה הכיל אזור זונא סול 639,522 תושבים.
גלריית תמונות

פסל ישו הגואל
הר הסוכר והרכבל שעולה אליו
הגן הבוטני של ריו דה ז'ניירו
חוף איפנמה
יוסף שיינברגר

ערך זה עוסק באיש העדה החרדית. אם התכוונתם לאדריכל ירושלמי, ראו .
| --- | --- |

יוסף שיינברגר מזכיר העדה החרדית תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1919 
 פטירה:  31 בינואר 2007 (בגיל 88 בערך) 
 מקום קבורה:  בית הקברות היהודי בהר הזיתים 
 מדינה:  ישראל 
 תקופת הפעילות:  ? – 31 בינואר 2007 
 
רבי יוסף שיינברגר (1919 - 31 בינואר 2007 י"ב בשבט ה'תשס"ז) היה סופר ועסקן חרדי, שימש כמזכיר העדה החרדית.
ביוגרפיה

רבי יוסף שיינברגר נולד לדוד שיינברגר בירושלים. בימי בחרותו החל לפרסם מאמרים בכתב העת "קול ישראל". הוא נישא לאלטא ציפורה רחל לאה בת צבי בלוי (נפטרה כ"ג בשבט ה'תשס"א), אחיהם של משה בלוי ועמרם בלוי.
לימים, כאשר התפלגו "אגודת ישראל" והעדה החרדית, המשיך שיינברגר את פעילותו בעדה החרדית, כתלמידו של הרב יוסף צבי דושינסקי. הוא פרסם מאמרים מדי שבוע בכתב העת העדה ושימש כעורך העיתון.
בסוף ימיו שהה רבות בארצות הברית. הביא למינויים של אישים בעדה החרדית כמו רבי יצחק יעקב וייס[דרוש מקור].
רבי יוסף שיינברגר נפטר בי"ב בשבט ה'תשס"ז, ונטמן בהר הזיתים בירושלים.
משפחתו

בנו הוא הרב משה שיינברגר, רב בקהילת "מתמידים" בביתר עילית ומחבר הספרים "עליות משה". שניים מחתניו הם הסופרים מנחם מנדל גרליץ ומנחם מנדל משי זהב. נכדו הוא יהודה משי זהב.
ספריו

מלבד מאות מאמרים ב"קול ישראל" וב"העדה", פרסם שיינברגר גם ספרים ובהם:
עמוד אש - תולדות חייו של הרב יהושע לייב דיסקין
עולמות שחרבו - סיפורים מקורות חייו של האדמו"ר יואל טייטלבוים מסאטמר
גנזי יוסף - ערכים תורניים
גבורות רמח"ל - על מסכת אבות
רבי יוסף שיינברגר, 'ארז שנגדע' - הספד על הרב אברהם יוחנן בלומנטל, בתוך: האיש על העדה: עדות ביהוסף שמו, (ירושלים תש"ע, עמ' שיז-שיט).
חן צימבליסטה

| --- | --- |

 לידה:  1966 (בן 58 בערך) קריית אונו, ישראל
 מוקד פעילות:  ישראל 
 עיסוק:  נגן כלי הקשה, מנצח
 כלי נגינה:  כלי הקשה
 פרסים והוקרה:  פרס פרנסואה שפירא 
 אתר רשמי (מאורכב)
 
חן צימבליסטה (נולד ב-1966 בקריית אונו) הוא נגן כלי הקשה ומנצח ישראלי.